cyanic-selkie/wikianc huggingface dataset:
Քեյթլին Ջեններ
Արտաքին հղումներ
Կատեգորիա:ԱՄՆ-ի հանրապետական կուսակցության անդամներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի օլիմպիական չեմպիոններ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի հաղորդավարներ Կատեգորիա:Ամերիկացի մարզիկներ Կատեգորիա:ԼԳԲՏ քաղաքական գործիչներ Կատեգորիա:Ամերիկացի դերասանուհիներ Կատեգորիա:Ամերիկացի գործարարներ Կատեգորիա:Ամերիկացի կինոպրոդյուսերներ Կատեգորիա:Ամերիկացի մոդելներ
Կորմանգա (Յուզայի վտակ)
Կորմանգա (Корманга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յուզա գետի ձախ ափում՝ 30,1 կմ հեռավորության վրա։ Գետի երկարությունը 37 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ռիչարդ Շմիդ
Ռիչարդ Շմիդ, ամերիկացի նկարիչ-ռեալիստ։ «Alla Prima», «Everything I know about Painting » գրքերի հեղինակ։
Կենսագրություն
Սկսել է զբաղվել նկարչությամբ ու գեղանկարչությամբ տասներկու տարեկանում։ Դասական կրթություն է ստացել Ուիլյամ Մոսբիի ղեկավարությամբ Չիկագոյի ամերիկյան արվեստի ակադեմիայում ։
1990 թվականին դարձել է Hubbard Art Award for Excellence մրցանակի մրցանակակիր ։ 2000 թվականին ստացել է Ջոն Սինգեր Սարջենթի Lifetime Achievement ամերիկյան նկարիչ-դիմանկարիչների ընկերության մեդալը։ 2001 թվականին նկարահանել է «Ամերիկյան դիմանկար։ Սենատորը և նկարիչը» կարճամետրաժ փաստագրական ֆիլմը, որտեղ Շմիդը հարցազրույց է վերցրել այդ ժամանակի սենատոր Ջեյմս Ջեֆֆորդից (որը Վերմոնտից էր)՝ միաժամանակ նկարելով նրա դիմանկարը ։ Richard Schmid - A Retrospective Exhibition ցուցահանդեսը տեղի է ունեցել Բատլերի ամերիկյան արվեստի ինստիտուտում 2003 թվականին ։ Մասնակցել է հիսուն անհատական ցուցահանդեսների ։
Մրցանակներ
2005 թվականի մարտին Շմիդը արժանացել է ամերիկյան դիմանկարիչների միության ոսկե մեդալի։
Նաև որպես մրցանակ ստացել է՝ Նյու Յորքի Սալմանգունդի ակումբի պատվավոր շքանշան, Ազգային արվեստի այգիներից 100 000 ԱՄՆ դոլարի չափով մրցանակ, ինչպես նաև ամերիկյան ջրաներկի ոսկե մեդալ։ 2003 թվականին ստացել է Լայմի գեղարվեստի ակադեմիայի քոլեջում պատվավոր դոկտորի աստիճան ։ 2013 թվականին Շմիդի նկարը «Էբբոտսֆորդի տունը։ Պարոն Վալտեր Սքոթի տունը» ցուցադրվել է Շոտլանդիայի Էբբոտսֆորդի և Մելրոուզի այցելուների նոր կենտրոնի բացմանը ։ 2014 թվականին Plein Air ամսագիրը նրան է հանձնել Lifetime Achievement Award մրցանակը ։
Այլ աշխատանքներ
Շմիդը «Alla Prima», «Everything I know about Painting » գրքերի հեղինակն է, գեղանկարչության արվեստի մասին գիրքը առաջին անգամ հրատարակվել է 1998 թվականին  ։ Թողարկում է նաև վիդեո-դասընթացներ   ։
Ընտանիքը
Ռիչարդ Շմիդի մայրական կողմից պապը՝ Ջուլիան Օութսը, ճարտարապետ քանդակագործ էր ։
Ներկայումս Շմիդն ապրում է Նյու Գեփշիրում իր կնոջ՝ նկարչուհի Նենսի Գուզիկի հետ ։
Արտաքին հղումներ
Կատեգորիա:1934 ծնունդներ Կատեգորիա:Չիկագո քաղաքում ծնվածներ Կատեգորիա:Անձինք այբբենական կարգով Կատեգորիա:Նկարիչներ այբբենական կարգով Կատեգորիա:Ամերիկացի նկարիչներ
Ֆալյոնսկի շրջան
Ֆալյոնսկի շրջան (Фалёнский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Ֆալյոնկի ։
Աշխարհագրություն
Շրջանի տարածքի մակերեսը կազմում է 2510 կմ²։
Բնակչություն
2010 թվականի մարդահամարի արդյունքներով շրջանում բնակվում էր 12626 մարդ։ Բնակչության խտությունը կազմում էր 5,03 մարդ/կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Հեքիաթ տղայի մասին, որ գնում է վախենալ սովորելու
«Հեքիաթ տղայի մասին, որ գնում է վախենալ սովորելու» (Märchen von einem, der auszog das Fürchten zu lernen), Գրիմ եղբայրների հեքիաթը, որն իրենից ներկայացնում է սարսափ կատակերգություն։ Այն պատմում է մի երիտասարդի մասին, որը ցանկանում էր վախ զգալ։ Հեքիաթների սյուժեների դասակարգման Աարնե-Թոմփսոնի համակարգում կրում է 326 համարը։
Սյուժե
Մի հայր ապրում էր երկու որդիների հետ, որոնցից փոքրն անվախ էր և շատ էր ցանկանում իմանալ, թե ինչ է վախը, բայց չէր ուզում արհեստ սովորել։ Լսելով հոր բողոքը՝ քահանան որոշում է տղային վախենալ սովորեցնել. տղային կեսգիշերին տանում է զանգակատուն, իսկ ինքն ուրվականի նման հագնվում, բայց տղան, ընդհանրապես չվախենալով, կարծեցյալ ուրվականին աստիճաններից ցած է գլորում։ Այդ դեպքից հետո հայրը, նրան տալով հիսուն թալեր, պատվիրում է իր աչքից հեռու գնալ։ Ճանապարհին տղան գիշերում է կախաղան հանված դիակների մոտ, իսկ հետո իջևանատիրոջից իմանում է գանձերով լի կախարդված դղյակի մասին. ով այնտեղ երեք գիշեր անցկացնի, թագավորը խոստացել է նրան իր աղջկան կնության տալ։ Մտածելով, որ վերջապես կիմանա, թե ինչ է վախը՝ տղան համաձայնվում է գիշերել դղյակում՝ հանգամանորեն պատրաստվելով բոլոր անակնկալներին։ Առաջին գիշերը նրա հանգիստը խանգարում են վիթխարի սև կատուները, շները և ցատկոտող մահճակալը։ Երկրորդ գիշերը գալիս են սարսափելի մարդիկ, որոնք գանգերով կեգլի էին խաղում։ Երրորդ գիշերը վեց վիթխարահասակ մարդ դագաղով մի դիակ են բերում։ Համարձակ երիտասարդը կարողանում է նրանց բոլորին համապատասխան հակահարված տալ և որպես պարգև դառնում է թագավորի փեսան։ Երբ երիտասարդ կնոջը ձանձրացնում են ամուսնու բողոքներն այն մասին, որ վախենալ այդպես էլ չսովորեց, նա սպասուհու խորհրդով գիշերը քնած ամուսնու վրա դույլով սառը ջուր և խավարաձկներ է լցնում։ Թագավորը վեր է թռչում տեղից և սարսափահար գոռում. «Վա՜յ, կնի՛կ ջան, էս ո՜նց վախեցա, էս ո՜նց վախեցա։ Ա՜յ, հիմա իմացա՝ ինչ բան է վախը» ։
Սյուժեի ծագում և տարբերակներ
Հեքիաթը վերջնական տարբերակով հայտնվել է Գրիմ եղբայրների ժողովածուի երկրորդ հրատարակությունում (1819)։ Մեկ տարի առաջ այն նրանց կողմից տպագվել է Wünschelruthe (№ 4) ամսագրում։ Հեքիաթի հիմքում ընկած է Ֆերդինանդ Զիբերտի կողմից Շվալմի շրջանում գրառված պատմությունը, ինչպես նաև Մեկլենբուրգի և Ցվերնի պատմությունները (նարավոր է, Դորոտեա Ֆիմանի կողմից արված)։ 1812 թվականի հեքիաթների առաջին հրատարակության տարբերակը պարունակում էր դղյակի միայն մեկ էպիզոդ՝ քարտերով խաղն ու կեգլին։
Գրիմ եղբայրները նշել են, որ սկզբնաղբյուրներում դղյակի էպիզոդներն առանձին են և սյուժեն փոփոխվում է։ Հեքիաթի Ցվերնի տարբերակից վերցվել է դիակը, որին երիտասարդը ցանկանում է տաքացնել անկողնում։ Մյուսից փոխառվել է ուրվականի դեմ խաղը, որի ժամանակ օգտագործվել է ինը ոտք-կեգլիներ, իսկ գնդակի փոխարեն՝ գանգ։ Երրորդ՝ Հեսսենի տարբերակում, վարպետը սառը ջուր է լցնում անկողնում գտնվող անվախ տղայի՝ դերձակի վրա։ Չորրորդ տարբերակում Տիրոլի երիտասարդ բնակիչը որոշում է վախենալ սովորել, նա հանդիպում է մորուքավոր ուրվականի, որը ցանկանում է տղային սպանել, բայց հետո անհետանում է, երբ խփում է 12-ը։
Վեցերորդ տարբերակում, որ ծագել է Պադերբորնից (հավանաբար, ֆոն Հաքստհաուզեն ընտանիքից), հայրնի իր անվախ որդի Հանսին ուղարկում է մահացածի ոսկորներ բերելու և միևնույն ժամանակ երկու դուստրերին պատվիրում է խաղալ ուրվականների դեր, բայց Հանսը ոլորում է նրանց պարանոցները։ Այդ պատճառով նա պետք է հեռանար՝ կրելով Հանս Ֆյուրհթեմինգ անունը։ Ուրվականներով ամրոցում գիշերային հերթապահության համար նրա հետ նշանակվում է ուղեկցորդ զինծառայող, որը ցրտի պատճառով գնում է կրակ վառելու և գլուխը կորցնում։ Հանսը թուղթ է խաղում անգլուխի հետ։ Երրորդ գիշերը ուրվականի ոգին ցանկանում է նրան քշել դղյակից։ Երիտասարդը գրազ է առաջարկում. ով առաջինը մատը կմտցնի կողպեքի անցի մեջ։ Երբ ոգին մատը խցկում է, Հանսը նրան ծեծում է։
Գրիմ եղբայրները մեջբերել են նաև գրական աղբյուրներ՝ Ի. Վ. Վոլֆ «Հեքիաթներ» (էջ 328, 408), «Հոլանդական հեքիաթներ» (էջ 517-522), Իգնատի Ցինգերլե (էջ 281-290), Հենրիխ Պրոլ «Մանկական և ժողովրդական հեքիաթներ» (№ 33), Մոլբեխի «Graasappen» շվեդական հեքիաթներ (№ 14) և Սվենդի մասին մանկական հեքիաթը (№ 29): Իսլանդական հեքիաթում Հրեյդմարը ցանկանում է իմանալ, թե ինչ է զայրույթը։ Գրիմ եղբայրները հիշատակել են նաև հեքիաթի վերաբերյալ Գյոթեի դիտողությունները։
Մեկնաբանություններ
Սյուժեն այն հերոսի մասին, որի դերում կարող է հայտնվել խոզարածը, ծառայությունից հեռացված զինվորը կամ մոլորյալ արքայազնը, որն ի վերջո ամուսնանում է արքայադստեր հետ և ստանում թագավորությունը (կամ դրա մասը), բավականին տարածված է։
Հեքիաթում խոսք է գնում ժառանգության հին մատրիցային կարգի մասին, որի արդյունքում ժառանգություն ստանում են դուստրերը, ոչ թե որդիները։ Հորական կողմով ազգականության որոշմամբ հասարակությունում հեքիաթի փոխանցման ժամանակ նման սահմանումների հիմնավորման խիստ անհրաժեշտություն է առաջանում, և այդպիսի հիմնավորում դառնում է վախի բացակայության բացառիկ շնորհը, ինչպես նաև արտասովոր վճռականությամբ կինը՝ թագավորի դուստրը։
Հեքիաթի հոգեբանական մեկնաբանությունները տվել են Սյորեն Կիերկեգորը, Հեդվիգ ֆոն Բեյթը , Վիլհելմ Զալբերը , Էգոնա Ֆաբիանը և Աստրիդ Տոմեն ։
Արտաքին հղումներ
Կատեգորիա:Գրիմ եղբայրների հեքիաթներ
Տորք Անգեղ
Տորք Անգեղ, նաև Տուրք կամ Անգեղյա, հայ առասպելաբանության մեջ աստված կամ դյուցազն, Հայկի ծոռը։
Բնութագիր
Ըստ Մովսես Խորենացու «Հայոց պատմության»՝ Տորք Անգեղը Հայկ Նահապետի թոռ Պասքամի որդին է։ Նա բարձրահասակ, կոպիտ կազմվածքով, դժնի հայացքով, վիթխարի ուժի տեր հսկա է, որին տգեղության պատճառով Անգեղ են կոչել։ Տորքը ձեռքով որձաքար ապառաժներ է ճեղքում, եղունգներով տաշում, դարձնում տախտակներ և դարձյալ եղունգներով դրանց վրա արծիվներ քանդակում։
Առասպելը
Տորք Անգեղը մի հովիվ էր, բայց ոչ հասարակ, այլ դյուցազնական։ Առյուծները և վագրերը նրան տեսնելիս՝ մոտ էին գալիս՝ կարծելով, թե նա էլ է գազան, և նա է իրենց զորավոր արքան։ Մի գարուն Տորքին թախիծ է պատում, որից նա ազատում չէր գտնում։ Օրեր, գիշերներ թափառում էր նա՝ թախծոտ աչքերն արևին հառած։ Աստղիկ դիցուհին վերևից տեսնելով նրան, իջնում է նրա մոտ և հարցնում տխրության պատճառը։ Տորքը պատասխանում է, որ իր թախծի պատճառն իր միայնությունն է, առանց սիրո մնալը. և ո՞վ կսիրի իր նման աժդահա ու տգեղ մեկին։ Եվ սիրո դիցուհին նրան հայտնում է չքնաղ կույս Հայկանուշի մասին, ո՛րը միայն կարող է սիրել Տորքին։ Տորքը գտնում է գեղեցկուհուն, փոխադարձ սեր գտնում նրանից և թախիծը փարատում։
Տորք Անգեղը չի գործածում ոչ թուր և ոչ նետ, այլ միայն իր տեսքով սարսափ է ազդում թշնամիների ու չարագործների վրա։ Բայց երբ նրանք երես են առնում, այն ժամանակ նա դիմում է ուժին։ Չարժե նրան զայրացնել, որովհետև այն ժամանակ արդեն փրկություն չի լինի։ Մի անգամ թշնամիները նավով գալիս են Պոնտական կամ Սև ծովի ափ և այնտեղից հարձակվում Հայոց բնակավայրերի վրա։ Մեծ ավերածությունների ու կոտորածի լուրը հասնում է Տորքին և նա ելնում է թշնամիների դեմ։ Վերջիններս, սարսափած նրա վիթխարի հասակից, ամեհի ուժից և իրենց շարքերում գործած կոտորածից, վազում են դեպի Պոնտոսի ափ՝ իրենց նավերով փախչելու հսկայից։ Տորքը մի փոքր ուշ է հասնում, երբ թշնամիների տորմիղը ափից բավականին հեռացել էր, և ինքն այլևս չէր կարող հասնել նրանց։ Եվ գազազած հսկան լեռներից բլրաչափ ժայռեր է պոկում ու նետում նրանց ետևից։ Ծովում, ժայռերի անկման վայրում, զորեղ ալեկոծություն է բարձրանում, և թշնամիների նավերը խորտակվում են։
Անվան ծագում
Տորք Անգեղի անվան մեջ զուգակցվել է երկու դիցանուն՝ հողմն ու ամպրոպը մարմնավորող հին փոքրասիական Տարու, Տարքու, Տուրգու կամ Տրգա աստծու և հին հայոց Անգեղ աստծու անունները։ Հավանաբար սկանդինավյան դիցաբանության աստվածներից Տորը ևս դիցաբանական այս կերպարի մի մարմնավորումն է, որը նույնպես, ինչպես Տորքը, խորհրդանշում է հզորություն և հանդիսանում է մարդկանց պաշտպան։ Աստվածաշնչի հայերեն թարգմանության մեջ շումերաաքքադական Ներգալ աստծու անունը փոխարինված է Անգեղով։ Վերջինիս պաշտամունքի վայրը, ըստ երևույթին, եղել է Մեծ Հայքի նշանավոր Անգեղտուն գավառը, որի կուսակալ է նշանակվել, ըստ Մովսես Խորենացու, Տորք Անգեղը, և սրանից էլ ծագել է իշխանական տոհմանունը՝ Անգեղ տուն։ Տորքի «Անգեղեա» մակդիրը Խորենացու ժամանակ ժողովրդական ստուգաբանությամբ ըմբռնվել է իբրև տգեղ, մինչդեռ այն նշանակում է Անգեղի սերունդ, Անգեղյան։ Ելնելով դիցանվան երկրորդ ձևից՝ Տուրք, ինչպես նաև Սեբեոսի մի վկայությունից, գտնում են, որ հնում Տորք Անգեղը ժողովրդական ստուգաբանությամբ ընկալվել է իբրև Անգեղ աստծու տուրք, այսինքն՝ Անգեղի տված պարգև։
2-րդ տարբերակ
Այդ հրեշտակը Խորենացու յիշատակած Տաւրոսի Անգեղն է, Տաւրք-Տօրք Անգեղը։ Նրա ժառանգներն են եղել Հայոց Անգեղ տան նախարարները (համեմատել angel=հրեշտակ)։ Նրանց խորհրդանիշն է եղել անգղ թռչունը, քանզի եղել են կորաքիթ (եւ ոչ թէ «տափակաքիթ», ինչպէս նկարագրում է Խորենացին), եւ ֆիզիկապէս սաւառնելու ունակութեամբ։ Հրեշտակի տօհմը գոյութիւն է ունեցել նախքան Ադամն ու նրա սերունդները։ Առասպելներից ոմանք յայտնում են, թէ նրա՛նք («աստուածներ» կոչուածներն) են արարել Ադամին ու Եւային։ Ադամորդիները նրանց կոչել են «Աստուծոյ որդիներ», քանզի մարդկանց սովորեցրել են լեզու եւ զանազան գիտութիւններ։ Կոչուել են նաեւ «հսկաներ»՝ մարդկանց համեմատ լինելով բաւականին բարձրահասակ ու հուժկու (3-4 եւ աւելի մետր հասակով, Դինոզաւրների ժամանակակիցները)։ «Աստուածաշունչ մատեան»-ը նրանց անունով կոչուել է «Եւանգել» (արաբ. «Ինջիլ»), ինչը մատնանշում է դրա բուն ակունքը՝ Անգեղ տունը։ «Եւանգել»-ի «Եւ»-ը ցոյց է տալիս «զոյգ անգել»-«զոյգ հրեշտակ», որոնցից մէկը բարեգործն է, իսկ միւսը՝ չարագործը, գլորուածը։ Հետեւաբար «Եւանգել»-ը ներկայացնում է Աստուածաշնչի երկու մատեանները միասին, իսկ արաբական «Ինջիլ»-ը՝ միայն նոր կտակարանը, բարի հրեշտակի կտակը։ Ի հաստատումն Ադամից առաջ Անգեղների գոյութեան՝ բերենք արաբական առասպելների նոյն աղբիւրից հետեւեալը. «Հաւատաացեալներից ոմանք հարցնում են Ալի Իբն Աբի Թալէբին, թէ արդեօք Ադամից առաջ եղե՞լ են Աստծուն երկրպագող շնչաւոր արարածներ։ Նա պատասխանում է «Այո»։ Անգեղ-հրեշտակների տան մասին Սեբէոսն ասում է.
«…Անգեղ Տուն, … զոր ի ժամանակին յայնմիկ ազգ բարբարոսացն աստուած կոչեցին»։ Ահա եւ բարբարոսների «աստուածներ», իսկ սուրբ Գրքում «Աստուծոյ որդիներ» կոչուած հրեշտակների սերունդը։
Աղբյուրներ
Կատեգորիա:Հայկական աստվածներ Կատեգորիա:Կերպարներ այբբենական կարգով
Լյուքսեմբուրգ (օկրուգ)
Լյուքսեմբուրգ ( Luxembourg, Luxemburg), Լյուքսեմբուրգի երեք օկրուգներից մեկն է։
Աշխարհագրություն
Տեղակայված է երկրի հյուսիս-արևմուտքում, հարավից սահմանակից է Դիկիրխի օկրուգին, արևմուտքից՝ Գրեվենմախերի օկրուգին, հյուսիսից՝ Ֆրանսիային, արևմուտքից՝ Բելգիային։
Բաղկացած է կանտոններից՝ Կապելլեն, Էշ-սյուր-Ալզետտ, Լյուքսեմբուրգ, Մերշ։
Լյուքսեմբուրգի օկրուգի կանտոնները
Ծանոթագրություններ
Կատեգորիա:1843 թվականին հիմնադրված բնակավայրեր
Կրինոչևկա
Կրինոչևկա (Криночевка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է ՈՒնզա գետի ձախ ափում՝ 368 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Թադեո Գադդի
Թադեո Գադդի (Taddeo Gaddi, ), իտալացի նկարիչ, հիմնականում աշխատել է Ֆլորենցիայում և Տոսկանայում։
Կենսագրություն
Թադեոն նկարչություն սովորել է հորից՝ նկարիչ Գադդո Գադդիից, այնուհետև աշխատել է Ջոտտո դի Բոնդոնեի մոտ և մոտավորապես 1330 թվականին դարձել է ինքնուրույն, վարպետ նկարիչ Ֆլորենցիայում։
Գադդիի բազմաթիվ ստեղծագործություններ, որոնց մասին հիշատակում է Վազարին, ներկայումս կորած են համարվում։ Նրա ստորագրությամբ պահպանված նշանակալի աշխատանքներից են բեռլինյան տրիպտիխը /եռանկարը/ և «Տիրամայրը մանկան հետ» կտավը, որոնց վրա հենվելով էլ դատողություններ են անում նկարչի արվեստի մասին։ Նկարչի լավագույն գործերից է համարվում նաև Ֆլորենցիայի Սանտա Կրոչե բազլիկի Բարոնչելլի մատուռում «Մարիամ Աստվածածնի կյանքի պատմությունը» որմնանկարների շարքը։ Նրա ստեղծագործական ուշ շրջանին են վերագրվում Սանտա Կրոչեի սեղանատան  «Խորհրդավոր ընթրիք» և  «Կենաց ծառ» որմնանկարները։
Իր ստեղծագործություններում Գադդին պատկերել է ճարտարապետական բարդ մոտիվներ և առաջիններից մեկն է եղել, որ հետաքրքրություն է դրսևորել լուսավորության էֆեկտների արտացոլման նկատմամբ:։
Ծանոթագրություններ
Կատեգորիա:Իտալացի նկարիչներ Կատեգորիա:Իտալացի ճարտարապետներ
Կոլիժի Կրանդելեն
Կոլիժի Կրանդելեն (Colligis-Crandelain), համայնք Ֆրանսիայի Պիկարդիա մարզի Էնա գավառում։ Մտնում է Լան 2 կանտոնի կազմի մեջ։ Կոմունայի շրջանը՝ Լան։
Համայնքի INSEE կոդ՝ 02205։
Բնակչություն
Համայնքի բնակչությունը 2010 թվականին կազմում էր 181 մարդ։
Տնտեսություն
2010 թվականի տվյալներով՝ աշխատունակ 124 տարիքի մարդկանցից (15-64 տարեկան) 97-ը տնտեսապես ակտիվ էին, 27-ը՝ ոչ ակտիվ (ակտիվության ցուցանիշը՝ 78.2 %, 1999 թվականին եղել է 67,9 %)։ 97 աշխատունակ բնակիչներից 83-ը աշխատում էին (46 տղամարդ և 37 կին), անաշխատանք էին 14-ը (4 տղամարդ և 10 կին)։ 27 անգործունակ մարդկանցից 9-ը աշակերտներ կամ ուսանողներ էին, 12-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Կավալո (կղզի)
Կավալո (Île de Cavallo), կղզի Միջերկրական ծովում՝ Կորսիկա և Սարդինիա կղզիների միջև։
Աշխարհագրություն
Կավալան համարվում է ֆրանսիական կղզի, չնայած նրան, որ նախկինում պատկանել է Իտալիային ։ Կղզու տարածքը՝ 120 հեկտար։ Ամենաբարձր կետը՝ 32 մետր ծովի մակարդակից բարձր ։
Այն համարվում է նաև ոչ մեծ նավահանգիստ։
Պատմություն
Կավալոն ունի հարուստ պատմություն։ Նրա պատմությունը սկսվել է այն օրերից, երբ Հին Հռոմից բանտարկյալներ են ուղարկվել կղզի՝ ընդերքից գրանիտ հավաքելու նպատակով (Գրանիտը օգտագործվում էր հուշարձաններ կառուցելու համար)։
Օգոստոս Օկտավիանոսի ժամանակահատվածից այն դարձավ լքված կղզի և մնաց անմարդաբնակ մինչ 1800 թվականը։ 1800 թվականից այստեղ սկսեց ապրել մի հովիվ։
Արտաքին հղումներ
Կատեգորիա:Տիրենյան ծովի կղզիներ Կատեգորիա:Ֆրանսիայի կղզիներ
Իժմայի շրջան
Ստեղծվել է 1929 թվականին։ Վարչական կենտրոնը՝ Իժմա ։
Աշխարհագրություն
Շրջանի տարածքի մակերեսը կազմում է 18420 կմ²։
Բնակչություն
2012 թվականի մարդահամարի արդյունքներով շրջանում բնակվում էր 18155 մարդ։ Բնակչության խտությունը կազմում էր 0,99 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Կոնստանտին Պերվուխին
Կոնստանտին Կոնստանտինովիչ Պերվուխին (Константин Константинович Первухин, ), ռուս բնանկարիչ, իմպրեսիոնիստ , իլյուստրատոր, լուսանկարիչ, Գեղարվեստական շրջիկ ցուցահանդեսների ընկերության անդամ , Ռուս նկարիչների միության հիմնադիրներից մեկը ։
Կենսագրություն
Կոնստանտին Պերվուխինը ծնվել է Խարկովում, հողաչափական գրասենյակի գավառային պաշտոնյա Կոնստանտին Պավլովիչ Պարվուխինի ընտանիքում։ Եղբայրը եղել է գրող Միխայիլ Պերվուխինը։
Բնօրինակ արվեստի ուսուցումը ավարտելուց հետո սկսած 1884 թվականից մինչև 1885 թվականը սովորել է Խարկովսկի ազգային դիզայնի և արվեստի համալսարանում։
1885 թվականից սկսած ապրել է Սանկտ Պետերբուրգում, որտեղ էլ մասնավոր դասեր է առել Իլյա Ռեպինի մոտ, սկսած 1886 թվականից մինչև 1887 թվականը սովորել է Սանկտ Պետերբուրգի գեղարվեստի ակադեմիայում, իսկ վարպետությունը վերջնականապես ստացել է ի շնորհիվ ակադեմիայի պրոֆեսոր Պավել Պետրովիչի։
Սկսած 1887 թվականից եղել է եղբայրական նկարչության շարջման ցուցահանդեսների ցուցադրող, 1899 թվականի մարտի 2-ից ընդունվել է եղբայրության թիմ։ «Աշնան արդյունք»ը (1887) և «Ջմռան երեկո»ն (1888) նկարել է ի շնորհիվ հեղինակ Պավել Տրետյակովի։
1902 թվականից ապրել է Մոսկվայում։ Սկսած 1902 թվականից մինչև 1912 թվականը եղել է Մոսկվայի ազգային նկարչա-արտադրական ակադեմիայի ուսուցիչ։
Սկսած 1901 թվականից եղել է «36-րդ նկարիչներ»ի ցուցահանդեսի ցուցադրող։ 1903 թվականին Պերվուխինը Ապոլինարի Վասնեցովի, Սեգեյ Իվանովի, Աբրամ Արխիպովի, Սերգեյ Վինոգրադովի, Ալեքսեյ Ստեպանովի և Իլյա Օստրոուխովի հետ ստորագրում է եղբայրական նկարչական շարժմանից դուրս գալու համաձայնագիրը, և մնում է ռուսական նկարչական միության հիմնադիրներից մեկը։
Կոնստանտին Պերվուխինը մահանցել է 1915 թվականին Մոսկվայում։
Աղբյուրներ
Կատեգորիա:Ռուս նկարիչներ Կատեգորիա:Պերեդվիժնիկներ Կատեգորիա:Նոր Դոնսկի գերեզմանատանը թաղվածներ Կատեգորիա:20-րդ դարի ռուս նկարիչներ Կատեգորիա:Բնանկարիչներ
Լեոնիդ Ռամզին
Լեոնիդ Կոնստանտինովիչ Ռամզին (Леонид Константинович Рамзин, ), ջերմատեխնիկայի բնագավառի սովետական գիտնական։ Ավարտել է Մոսկվայի բարձրագույն տեխ․ ուսումնարանը (1914)։ 1920 թվականից նույն ուսումնարանի, 1944 թվականից՝ Մոսկվայի էներգետիկական ինստ-ի պրոֆեսոր։ Եղել է Համամիութենական ջերմատեխ․ ինստ-ի կազմակերպիչներից և առաջին տնօրենը (1921-1930)։ Հիմնական աշխատությունները նվիրված են կաթսայաշինության պրոբլեմներին, կաթսայական տեղակայանքների հաշվարկներին, հնոցներում ճառագայթման տեսությանը, վառելիքի հետազոտմանը են։ Ռամզինը ստեղծել է արդյունաբերական ուղղահոսկաթսայի կոնստրուկցիան (հայտնի է «Ռամզինիի կաթսան» անումով)։ Մասնակցել է ԳՈԷԼՌՌ-ի պլանի մշակմանը։ Արժանացել է ԽՍՀՄ պետական մրցանակի (1943)։ Պարգևատրվել է Լենինի շքանշանով։
Ծանոթագրություններ
Կատեգորիա:Խորհրդային գիտնականներ Կատեգորիա:Ստալինյան մրցանակի դափնեկիրներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային գյուտարարներ Կատեգորիա:Խորհրդային ճարտարագետներ
Կոլոնֆե
Կոլոնֆե (Colonfay), համայնք Ֆրանսիայում, Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Հանդիսանում է Վարվեն շրջանը։
Համայնքի INSEE կոդ՝ 02206։
Բնակչություն
Համայնքի բնակչությունը 2010 թվականին կազմում էր 71 մարդ։
Տնտեսություն
2010 թվականի տվյալներով 42 աշխատունակ տարիքի մարդկանցից (15-64 տարեկան) 28-ը տնտեսապես ակտիվ էին, 14-ը անգործունակ (ակտիվության ցուցանիշը 66,7 %, 1999 թվականին եղել է՝ 64,2 %)։ 28 աշխատունակ բնակիչներից 24-ը աշխատում էին (13 տղամարդ և 11 կին), անաշխատանք էին 4-ը (3 տղամարդ և 1 կին)։ 27 անգործունակ մարդկանցից 14-ը աշակերտներ կամ ուսանողներ են, 5-ը թոշակառու, 5-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Անթառամ հայկական
Անթառամ հայկական (Helichrysum armenium), բազմամյա խոտաբույս, պատկանում է Անթառամ (Helichrysum) ցեղին, Աստղածաղկազգիների (Asteraceae) ընտանիքին ։
Տարածվածությունը և էկոլոգիան
Տեսակը տարածված է Փոքր Ասիայում, Անդրկովկասում և Իրանում։
Աճում է ալպյան և մերձալպյան չորային ժայռային վայրերում։
Բույսի նկարագիրը
Արմատը հաստ է, 10-12 մմ.հաստությամբ, փայտացած, բաժանվում է խորը գնացող խիտ ճյուղավորումների։ Ծաղկող ցողունները ուղղաձիգ են, պարզ, 25-30 սմ. բարձրությամբ, հիմքում փայտանում են, ծաղկաբույլի տակ խիտ մոխրաթավշյա խավավորմամբ, որն էլ ներքև իջնելով նոսրանում է։
Վեգետատիվ ընձյուղների տերևները-գծավոր թիանման տերևաթիթեղով են, ձգված դեպի կոթունը։ Գեներատիվ ընձյուղների տերևները սովորաբար ավելի կարճ են, գծային կամ նշտարաձև-գծային, ընձյուղի վրա վեր բարձրանալով նոսրանում են, տերևաթիթեղները կենտրոնական ջղով կորացած են ։
Ծաղկաբույլերը կազմված են 20-30 մանր ծաղիկներից,որոնք հավաքված են գլխիկ տեսակի գնդաձև ծաղկաբույլում՝ 7մմ. երկարությամբ, 6-9մմ. լայնությամբ տարածք զբաղեցնելով։ Բաժակաթերթերը 40-50 հատ են, դասավորված 6-7 շարքերով, մոխրագույն, կանաչավուն, դեղնավուն երանգներով, պսակաթերթերը՝ դեղին։
Կարգաբանություն
Անթառամ հայկականը պատկանում է Անթառամ (Hel ichrysum) ցեղին, Աստղածաղկազգիների (Asteraceae) ընտանիքին, Աստղածաղկավորների (Asterales) կարգին։
Ծանոթագրություններ
Կատեգորիա:Բույսեր այբբենական կարգով
Սալա Բագանցա
Սալա Բագանցա (Sala Baganza), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում ։
Բնակչությունը կազմում է 4992 մարդ։ Բնակչության խտությունը՝ 154 մարդ/կմ²։ Զբաղեցնում է 30 կմ² տարածք։ Փոստային ինդեքս՝ 43038։ Հեռախոսային կոդը՝ 0521։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կլավի Վարբի
Կլավի Վարբի (Clavy-Warby), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 351 մարդ, բնակչության խտությունը` 29.80 մարդ/կմ²։ Բնակավայրը զբաղեցնում է 11.78 կմ² տարածք։
Աշխարհագրություն
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 12 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 244 աշխատունակ (15-64 տարեկան) բնակիչ, որոնցից ակտիվ էին 189-ը, իսկ ոչ ակտիվները` 55։ Ակտիվության ցուցանիշը կազմում է 77,5 %։ 189 աշխատունակ մարդկանցից աշխատել է 175 անձ (91 տղամարդ և 84 կին)։ Գործազուրկ են եղել 14 անձ (6 տղամարդ և 8 կին)։ 55 անաշխատունակներից 21-ը եղել են աշակերտներ կամ ուսանողներ, 25-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Գվիդո Բուրգշթալլեր
Գվիդո Բուրգշթալլեր (Guido Burgstaller, ), ավստրիացի ֆուտբոլիստ, Ավստրիայի ֆուտբոլի ազգային հավաքականի և գերմանական «Շալկե 04»-ի կիսապաշտպան։
Ակումբային կարիերա
Գվիդո Բուրգշթալլերը ավստրիական «Կերնթեն» ֆուտբոլային ակումբի սաներից է։ Այդ ակումբի կազմում Բուրգշթալլերը հանդես է եկել երկու մրցաշրջան, որից հետո տեղափոխվել է «Վիներ Նոյշտադտ» անվանումով մեկ այլ ավստրիական ֆուտբոլային ակումբ։ Մրցաշրջանի վերջում Գիդոն օգնում է ակումբին հասնել էլիտայի։ 2009 թվականի հուլիսի 17-ին՝ «Աուստրի Քարնթեն»-ի դեմ հանդիպման ժամանակ, Գվիդոն իր նորամուտը կատարեց Ավստրիական Բունդեսլիգա ։ Ավստրիայի ֆուտբոլի ազգային առաջնությունում Գվիդոն իր առաջին գոլը հեղինակեց 2010 թվականի ամռանը՝ հուլիսի 25-ին, Վիեննա քաղաքը ներկայացնող «Ռապիդ» ֆուտբոլային ակումբի դեմ հանդիպման ժամանակ ։ Նույն տարվա հոկտեմբերի 1-ին՝ «Ադմիրա»-յի դեմ մարտի ժամանակ, նա կատարեց իր նորամուտը վիեննական ակումբի կազմում։ Հոկտեմբերի 23-ին Բուրգշթալլերը գնդակն ուղարկեց «Աուստրիա»-յի դարպասը և այդ գոլը դարձավ վերջինիս առաջին գնդակը «Վիեննա Ռապիդ»-ի կազմում ։
2015-2017 թվականների մրցաշրջանը Գվիդոն անց է կացնում «Նյուրնբերգ»-ում, իսկ պայմանագրի լրանալուց հետո՝ 2017 թվականին, Բուրգշթալլերը տեղափոխվեց «Շալկե 04»։ Իր առաջնամուտը կատարեց փետրվարի 8-ին՝ «Մայնի Ֆրանկֆուրտ»-ի դեմ հանդիպման ժամանակ ։
Միջազգային կարիերա
Գվիդո Բուրգշթալլերն Ավստրիայի ֆուտբոլի ազգային հավաքականի կազմում իր միջազգային կարիերան սկսել է 2012 թվականի փետրվարի 29-ին՝ Ֆինլանդիայի դեմ ընկերական հանդիպման ժամանակ] ։
Այդ հանդիպման ժամանակ երկրորդ խաղակեսում նա փոխարինում է Անդրեաս Իվանշիցին։
Ծանոթագրություններ
Կատեգորիա:Ավստրիացի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ
Օքսանա Ֆյոդորովա
Օքսանա Գեննադևնա Ֆյոդորովա (Окса́на Генна́дьевна Фёдорова, անձնագրով՝ Բորոդինա, ), ռուս հեռուստահաղորդավարուհի, «Միսս Սանկտ Պետերբուրգ» (1999), «Միսս Ռուսաստան» (2001) և «Միսս Տիեզերք» (2002) (տիտղոսը կորցրել է նրա հետ կապված պարտականությունները չկատարելու պատճառով) մրցույթների հաղթող։ Կրթությամբ իրավաբան է։ Բարեգործ է, ֆոտոմոդել, դերասանուհի և երգչուհի։
Կենսագրություն
Ծնվել է 1977 թվականի դեկտեմբերի 17-ին Պսկովում։ Ոսկե մեդալով ավարտել է Պսկովի ոստիկանա-իրավաբանական լիցեյը (նախկինում՝ № 8 միջնակարգ դպրոց)։
1997 թվականին ոսկե մեդալով ավարտել է Պսկովի ոստիկանության միջնակարգ հատուկ դպրոցը և Պսկովի շրջանային ոստիկանության ստորաբաժանումներից մեկում մի քանի ամիս աշխատել որպես քննիչ։ Նույն թվականին ընդունվել է ՌԴ ՆԳՆ Սանկտ Պետերբուրգի համալսարանի ներքին գործերի քաղաքային և շրջանային մարմինների ղեկավարների ֆակուլտետը։
2000 թվականին գերազանցությամբ ավարտել է համալսարանը, ստացել ոստիկանության ավագ լեյտենանտի կոչում և մի քանի ամիս աշխատել Պուլկովո միջազգային օդանավակայանի ներքին գործերի հաղորդակցության բաժանմունքի հետաքննությունում։
Դեռևս ուսանող ժամանակ՝ 1999 թվականին, Ֆյոդորովան հաղթել է «Միսս Սանկտ Պետերբուրգ» մրցույթում։ Համալսարանն ավարտելուց մի քանի ամիս անց Ֆյոդորովան հաջողությամբ հանձնել է ընդունելության քննություններն ու ընդունվել ադյունկտուրա (ասպիրանտուրա)։
2001 թվականին դարձել է «Միսս Ռուսաստան», իսկ 2002 թվականին՝ Պուերտո Ռիկոյում կայացած «Միսս Տիեզերք 2002» մրցույթի հաղթող։ 4 ամիս անց Ֆյոդորովան զրկվել է այդ կոչումից, և այն անցել է պանամացի Ժյուսթին Պասեկին ։ Դոնալդ Թրամփը (մրցույթի կազմակերպման ընկերության սեփականատերը) կոչման փոխանցումը բացատրել է նրանով, որ հաղթողը պարտավոր էր մասնակցել քարոզչական և բարեգործական միջոցառումներին ամբողջ աշխարհում, իսկ Օքսանան գրեթե երբեք չի լքել Ռուսաստանը ։ Ֆյոդորովան ասել է, որ որպես Միսս Տիեզերք չի կարողացել կատարել իր պարտականություները, քանի որ այդ ժամանակ պետք է պաշտպաներ «Մասնավոր խուզարկուական և պաշտպանական գործունեության քաղաքացիա-իրավական կարգավորումը Ռուսաստանի Դաշնությունում» թեմայով դիսերտացիան։ Բացի այդ, «Միսս Տիեզերք 2002» կոչումն ստանալուց հետո Ֆյոդորովան հայտնվել է սկանդալային իրավիճակում, երբ Թրամփի նախաձեռնությամբ ԱՄՆ-ում մասնակցել է Հովարդ Ստեռնի հեռուստաշոուին։ Նախօրոք տեղեկացված չլինելով շոուի բնույթի մասին՝ Ֆյոդորովան ստիպված է եղել պատասխանել հաղորդավարի հարցերին, որոնք, համաձայն հաղորդման ձևաչափի, նատուրալիստական էին և անդրադառնում էին հյուրի անձնական կյանքին ։
2001 թվականից Ֆյոդորովան ՌԴ ՆԳՆ Սանկտ Պետերբուրգի համալսարանում դասավանդել է քաղաքացիական իրավունք և դարձել «Քաղաքացիական իրավունքի» ամբիոնի դոցենտ՝ ստանալով ոստիկանության կապիտանի կոչում։
2002-2005 թվականներին մասնակցել է Ռուսական կյանքի կուսակցության նախընտրական քարոզարշավներին։ 2006 թվականի մայիսից Ռուսաստանում ՄԱԿ-ի Մանկական հիմնադրամի (ՅՈՒՆԻՍԵՖ) գործընկեր է։
Ռուսական հեռուստաալիքներով վարել է «Բարի գիշեր, երեխաներ», «Շաբաթօրյակ», «Շաբաթ երեկո» հաղորդումները։ Նկարահանվել է «Գեղեցիկ մի ծնվիր» հեռուստասերիալում և «Սոֆի» հեռուստաֆիլմում։ 2 տարի Լեոնիդ Յարմոլնիկի հետ վարել է «Ֆորտ Բոյար» հեռուտախաղը (2003-2004 թվականներ)։
2006 թվականին սովորել է ՆԳՆ Սանկտ Պետերբուրգի համալսարանի գիտական և գիտա-մանկավարժական կադրերի պատրաստման ֆակուլտետի դոկտորանտուրայում և ստացել ոստիկանության մայորի կոչում ։ Ներքին գործերի մարմիններում հրաժարական է տվել 2007 թվականին։
Իրավաբանական գիտությունների թեկնածու է (2007 թվական) ։ Դիսերտացիայի թեման է «Ռուսաստանի պետական քաղաքականությունը աղքատության դեմ պայքարի բնագավառում. պատմա-իրավական հետազոտություն»։ 2009 թվականին եղել է ՆԳՆ Սանկտ Պետերբուրգի համալսարանի գիտական և գիտա-մանկավարժական կադրերի պատրաստման ֆակուլտետ դոկտոր.
2007 թվականից մոր հետ ապրում է Մոսկվայում։
2008 թվականի աշնանը «Էկսմո» հրատարակչությունը տպագրել է Ֆյոդորովայի առաջին՝ «Ոճի բանաձև» գիրքը։
2008 թվականից Ֆյոդորովան «Ոսկու մոգություն» ոսկերչական ընկերության դեմքն է։ Մասնակցում է ոսկյա զարդերի նախագծմանը ։
Բարեգործություն
2009 թվականին հիմնել է երեխաներին, երիտասարդներին և հասուն տարիքի մարդկանց օգնելու «Շտապեք բարին անել» բարեգործական հիմնադրամը։
2010 թվականին, ելույթ ունենալով Պսկովում, նա խոշոր բարեգործական նվիրատվություններ է կատարել, ինչը թույլ տվեց վերանորոգել Պոկրովի և Սուրբ դարպասների աշտարակների պրապորները ։
2011 թվականի սուրբծննդյան աճուրդում միջոցներ են հավաքվել ծառայողական պարտքը կատարելիս զոհված և հետմահու «Արիության շքանշանով» պարգևատրված հերոս զինծառայողների երեխաների համար։ 2011 թվականի ամառային բարեգործական աճուրդի ժամանակ միջոցներ են հավաքվել այրված «Նիկիտա» մանկատան վերականգնման համար։
2012 թվականին բարեգործական աշխատանքներում ունեցած ներդրման համար դարձել է BIAF միջազգային մրցանակի դափնեկիր (Բեյրութ, Լիբանան), իսկ մեկ ամիս անց Կրեմլում կազմակերպել է «Ծննդյան օրը սիրով» բարեգործական համերգը։
2013 թվականին «Շտապեք բարին անել» հիմնադրամը մայրության մշակույթի և ընտանեկան արժեքների զարգացման նպատակով մանկատների աղջիկների համար կազմակերպել է «Մեր մեջ, աղջիկներ» բարեգործական փառատոնը։
2015 թվականին Ֆյոդորովան մեկնարկել է «Կանայք՝ Փառքի շքանշանի ասպետները» ծրագիրը՝ Հայրենական մեծ պատերազմի կին հերոսների մասին գրքերի վերահրատարակությունը, ինչպես նաև հրատարակել է «Մեծ պատերազմի փոքրիկ հերոսները» շարքի առաջին գիրքը, որ պատմում է Հայրենական մեծ պատերազմի հերոս երեխաների մասին։
Անձնական կյանք և ընտանիք
Մայրը Ելենա Ալեքսեևնա Ֆյոդորովան է, իսկ խորթ հոր հետ, որի հետ մայրն ապրել է 6 տարի, Օքսանայի հարաբերությունները շատ դժվար էին ձևավորվում։ «Մեծ հաշվով ես անհայր եմ»,- հետագայում խոստովանել է Օքսանան։ Հայրը՝ Գենադի Վասիլևիչ Ֆյոդորովան, ընտանիքից հեռացել է, երբ դուստրը դեռ երեխա էր։ Մեծանալով՝ Օքսանան փորձել է գտնել հոր, բայց նա արդեն մահացած էր։ Մայրական պապը՝ Ալեքսեյը, պաշտոնաթող զինվորական էր, պատերազմից հետո վերականգնվել է Պսկովի ոստիկանությունում, մահացել է 2007 թվականին ։
Ֆյոդորովայի անձնական կյանքի յոթ տարին, ներառյալ «Միսս Տիեզերք 2002» մրցույթում թագի նվաճման ժամանակահատվածը, կապված են Սանկտ Պետերբուրգի գործարար Վլադիմիր Գոլուբաևի հետ (Օքսանայից մեծ է 22 տարով ): Իր հարցազրույցներից մեկում Օքսանան խոստովանել է, որ այդ մարդը «մեծ դեր» է խաղացել իր կյանքում, և որ Գոլուբևը (քրեական աշխարհում հայտնի է որպես Բարմալեյ ) մոտ է «աշխարհում կատարյալ տղամարդու» կերպարին ։ 2004 թվականին Օքսանան խորհրդածել է Գոլուբևի կողմից արված ամուսնության առաջարկի շուրջ, սակայն 2006 թվականին հաստատել է, որ «մեր ռոմանտիկ հարաբերությունների ժամանակաշրջանն ավարտվել է» ։
Գոլուբևից բաժանվելուց հետո Ֆյոդորովան կարճատև սիրավեպ է ունեցել «Պարեր աստղերի հետ» շոուում իր խաղընկեր Ալեքսանդր Լիտվինենկոյի հետ ։
2007 թվականին Օքսանան ամուսնացել է գերմանացի գործարար Ֆիլիպ Տոֆտի հետ։
2009 թվականին, դեռևս ամուսնալուծությունը պաշտոնապես ձևակերպված չլինելով, Օքսանան հայտարարել է Նիկոլայ Բասկովի հետ նշանադրության մասին ։
2010 թվականի ապրիլի 19-ին հայտնի է դարձել, որ Ֆյոդորովան բաժանվել է ամուսնուց՝ գերմանացի ձեռնարկատեր (ըստ մեկ այլ վարկածի՝ ուսանող ) Ֆիլիպ Տոֆտից ։
2011 թվականի մարտի 3-ին Ֆյոդորովան և Բասկովը Կրեմլում կայացած համերգի ժամանակ խոստովանել են, որ բաժանվում են։
2011 թվականի սեպտեմբերի 16-ին Օքսանան հայտարարել է, որ դրանից կես տարի առաջ ամուսնացել է ԱԴԾ սպայի՝ Անդրեյ Բորոդինի հետ, որն այժմ ՌԴ նախագահի վարչակազմի աշխատակիցն է ։ Այդ ամուսնության մասին Ֆյոդորովան բազմիցս նշել է, որ գտել է իր կանացի երջանկությունը և ամուսնու հետ իրեն զգում է ինչպես քարե պատի հետևում ։
Որդին՝ Ֆյոդորը, ծնվել է 2012 թվականի մարտի 6-ին։ Մամուլում նշել է, որ ցանկանում է որդուն մեծացնել ուղղափառ ավանդույթներով, և որ նա գնա զինվորական ուղով ։
2012 թվականի դեկտեմբերի 6-ին հարցազրույցի ժամանակ հաղորդել է, որ վերցրել է ամուսնու ազգանունը և հիմա անձնագրով Բորոդինա է ։
Դուստրը՝ Ելիզավետան, ծնվել է 2013 թվականի հուլիսի 22-ին ։
Կունոժ (Ունժայի վտակ)
Կունոժ (Кунож), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ունժա գետի աջ ափում՝ 351 կմ հեռավորության վրա։ Գետի երկարությունը 98 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Լիմպոպո (նահանգ)
Լիմպոպո (Limpopo), Հարավաֆրիկյան հանրապետության ամենահյուսիսային նահանգը։ Կրում է Լիմպոպո գետի անվանումը, որը կազմում է նահանգի արևմտյան և հյուսիսային սահմանները։ Գոյություն ունի 1994 թվականից, երբ Տրանսվաալից առանձնացվեց Հյուսիսային Տրանսվաալ անունով։ 1995 թվականից մինչև 2003 թվականը կոչվում էր պարզապես Հյուսիսային նահանգ, այնուհետև ստացավ այժմյան անունը։
Նահանգի վարչական կենտրոնն ու ամենամեծ քաղաքը Պոլոկվանեն է (նախկինում՝ Պիտերսբուրգ)։
Աշխարհագրություն
Լիմպոպոյի նահանգն ընդհանուր միջազգային սահմաններ ունի երեք երկրների նահանգների և շրջանների հետ. Բոտսվանայի Կենտրոնական (արևմուտքում) և Կգատլենգ (հս.-արևմուտքում) շրջանների, Զիմբաբվեի Հարավային Մատաբելելենդ (հյուսիսում) և Մասվինգո (հս.-արևմուտքում) նահանգների ու հարավում Մոզամբիկի Գազա նահանգի հետ ։ Լիմպոպոն Հարավային Աֆրիկայի և Սահարայից հարավ գտնվող երկրների միջև կապող օղակ է։ Հարավում սահմանակցում է ՀԱՀ֊ի Մպումալանգա, Գաուտենգ և Հյուսիսարևմտյան նահանգներին։ Գաուտենգի հետ սահմանը ներառում է այդ նահանգի Յոհաննեսբուրգ֊ Պրետորիա առանցքը, որը մայրցամաքի ամենաարդյունաբերական մեգապոլիսն է։ Նահանգը գտնվում է տարածաշրջանային, ազգային և միջազգային զարգացող շուկաների կենտրոնում։
Լիմպոպոյում գտնվում է Վատերբերգի կենսոլորտային արգելոցի մեծ մասը՝ մոտավորապես 15000 կմ2 ունեցող զանգված, որը Հարավային Աֆրիկայի հյուսիսային մասում առաջին տարածաշրջանն է, որը ՅՈՒՆԵՍԿՕ֊ի կողմից անվանվել է կենսոլորտային արգելոց ։
Բնակչություն
[[Պատկեր:Limpopo population density map.svg|ձախից|thumb|Խտությունը 1 կմ² վրա Նահանգի բնակչության մեծ մասը կազմում են սևամորթները՝ 96,7 %։ Սպիտակամորթները կազմում են 2,6 %, գունամորթները՝ 0,3 %, հնդկական կամ ասիական այլ ծագում ունեցողները՝ 0,3 %։ Երկրի նահանգների միջև սպիտակամորթ բնակչության ամենափոքր բաժինը Լիմպոպոյում է, իսկ սևամորթների՝ ամենամեծը ։
Բնակչության մեծամասնության համար շփման առաջին լեզուն հյուսիսային սոթոն է (52,9 %), երկրորդ տեղը զբաղեցնում է տսոնգան (17 %), երրորդը՝ վենդան (16,7 %)։ Աֆրիկաանսը նախըտրում է բնակչության 2,6 %֊ը, իսկ անգլերենը՝ 1,5 %։ Ընդ որում հյուսիսային սոթոն գերակշռում է հինգ նահանգից երեքում (Վատերբերգ, Կապրիկորն, Սեկհուկհունե), իսկ ևս մեկում (Մոպանի) երկու հիմնական լեզուներից մեկն է (տսոնգայի հետ միասին)։ Հինգերորդ նահանգում (Վհեմբե) բնակչության մեծամասնությունը խոսում է վենդա լեզվով ։
ՄԻԱՎ-ՁԻԱՀ
Լիմպոպոյում, որտեղ ՄԻԱՎ-ով հիվանդացության մակարդակը կազմում է 18,5 տոկոս (2007 թվական), ՄԻԱՎ-ով հիվանդացության մակարդակը բավականին բարձր է Հարավաֆրիկյան այլ նահանգների համեմատությամբ։ 2001֊2005 թվականներին նման դեպքերի թիվը 14,5 %֊ից աճել է մինչև 21,5 %, իսկ 2005-2007 թվականներին՝ փոքր-ինչ նվազել ։
Վարչատարածքային բաժանում
[[Պատկեր:Limpopo dominant language map.svg|աջից|thumb|Լեզուների տարածվածությունը Լիմպոպոյում
Տնտեսություն
Նահանգը տիպիկ զարգացող տարածաշրջան է, որն արտահանում է առաջնային արտադրանք և ներմուծում արդյունաբերական ապրանքներ և ծառայություններ։ Լիմպոպոն երկրի ամենաաղքատ և թույլ զարգացած նահանգներից է։ Դա հատկապես նկատելի է գյուղական շրջաններում։ Այնուամենայնիվ, վերջին տարիներին լուրջ առաջընթաց է նկատվում տնտեսության և կյանքի մակարդակի բնագավառներում ։
Գյուղատնտեսության հիմքը խոշոր եղջերավոր անասունների բուծումն է։ Մշակվում է արևածաղիկ, բամբակ, եգիպտացորեն, գետնանուշ, բանան, արքայախնձոր, մանգո։ Կան թեյի և սրճի տնկադաշտեր։
Կնյաժպոգոստսկի շրջան
Կնյաժպոգոստսկի շրջան (Княжпогостский район, Княжпогост район), մունիցիպալ շրջան Ռուսաստանի Դաշնության Կոմի Հանրապետությունում։
Լիմպոպո (նահանգ)
Տնտեսություն
Կան օգտակար հանածոների հանքակուտակներներ` երկաթի հանքաքարի, ծարիրի, ֆոսֆատների, ածուխի, քրոմիտների, ալմաստի, ոսկու, սիլիցիումի, փայլարի և այլն։ Արդյունահանող արդյունաբերությունը կազմում Լիմպոպոյի տնտեսության շուրջ մեկ հինգերորդը։ Մեծ նշանակություն ունի զբոսաշրջությունը, որի զարգացմանը նպաստում է տարածաշրջանի հարուստ բուսական և կենդանական աշխարհը և պահպանվող տարածքների առատությունը։
Կնյաժպոգոստսկի շրջան
Ստեղծվել է 1939 թվականին։ Վարչական կենտրոնը՝ Եմվա ։
Լիմպոպո (նահանգ)
Տնտեսություն
Լիմպոպոյի տարածքով անցնում է N1 ավտոմոբիլային մայրուղին, որն ամենաաշխույժներից է Աֆրիկայում, նահանգի միջով անցնում են նաև ճանապարհներ մայրցամաքի խորքից դեպի կարևոր նավահանգիստներ Դուրբանում, Ռիչարդս Բեյում, Մապուտուում։
Կնյաժպոգոստսկի շրջան
Աշխարհագրություն
Շրջանի տարածքի մակերեսը կազմում է 25080 կմ²։
Լիմպոպո (նահանգ)
Արտաքին հղումներ
Կատեգորիա:Անգլիախոս երկրներ և տարածքներ Կատեգորիա:1994 հիմնադրված պետություններ և տարածքներ Կատեգորիա:1994 հիմնադրումներ Հարավաֆրիկյան Հանրապետությունում Կատեգորիա:Հարավաֆրիկյան Հանրապետության նահանգներ
Կնյաժպոգոստսկի շրջան
Բնակչություն
2012 թվականի մարդահամարի արդյունքներով շրջանում բնակվում էր 22401 մարդ։ Բնակչության խտությունը կազմում էր 0,89 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Կրոնն Ադրբեջանում
Կրոնն Ադրբեջանում գերազանցապես ներկայացված է շիա իսլամով։ Մուսուլման բնակչության հարաբերության վերաբերյալ կան տարբեր տվյալներ ․ այսպես, ԿՀՎ՝ 91.6%, Բերկլիի կենտրոն (2012)` 93.4% , Pew հետազոտությունների կենտրոն (2009)՝ 99.2%
Գերակշում են Շիա ճյուղի հետևորդները (ըստ Բերքլիի կենտրոնի՝ 85% (2012)), մնացած 15%-ը դավանում են սուննի ճյուղին, տարբերությունները ավանդաբար կտրուկ չեն եղել ։ Շիաների մեծ մասը պատկանում է Շիա իսլամի Ջաֆարիական մազհաբ կրոնաիրավագիտական դպրոցին։ Խորհրդային աթեիստական քաղաքականության տասնամյակների ազդեցության հետևանքով՝ կրոնական պատկանելությունը Ադրբեջանում բառական է և մուսուլմանական ինքնությունը ավելի շատ հիմնված է մշակութային, էթնիկական քան կրոնական գործոններով։ Ավանդաբար Բաքվի և Լենքորանի հարևան գյուղերը համարվում են շիաիզմի պատվար։ Լեզգիաբնակ որոշ հյուսիսային շրջաններում սուննի իսլամը գերիշխող կրոն է։ Բնակչության մնացած մասը պատկանում են այլ հավատքների կամ ոչ կրոնական են, չնայած նրանք պաշտոնապես ներկայացված չեն ։
Ադրբեջանը աշխարհիկ պետություն է․ ըստ Սահմանադրության 48-րդ հոդվածի՝ յուրաքանչյուր ոք կարող է ազատ երկրպագել, ընտրել հավատք, կամ չընտրել ոչ մեկը, և արտահայտել իր տեսակետը։
Արտաքին հղումներ
Կատեգորիա:Կրոնն Ադրբեջանում
Վիլեր ան Պրեյեր
Վիլեր ան Պրեյեր (Villers-en-Prayères), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքի կանտոնն է համարվում Ֆեր ան Տարդենուանը։ Համայնքի շրջանն է համարվում Սուասոնը։
Համայնքի INSEE ծածկագիրն է 02811։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 122 մարդ։
Տնտեսություն
2010 թվականին 76 մարդկանցից (15—64 տարեկան) 57-ը եղել են առավել ակտիվ տնտեսվարողներ, 19-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 75,0 %, 1999 թվականին եղել է 70,0 %)։ 57 ակտիվ մարդկանցից 48-ը աշխատել են տարբեր ձեռնարկություններում (24 տղամարդ և 24 կին), անաշխատունակների թիվը կազմել է 9 մարդ (7 տղամարդ և 2 կին)։ 19 ոչ ակտիվ քաղաքացիներից 3-ը եղել են կամ աշակերտ կամ էլ ուսանող, 7-ը եղել են թոշակառու, 9-ը եղել են ոչ ակտիվ այլ պատճառներով ։
Յարմակ (ռեփեր)
YARMAK (իրական անունը Ալեքսանդր Վալենտինովիչ Յարմակ '''(ուկր. Олександр Валентинович Ярмак''', ), ուկրանիացի դերասան և հիփ հոփ երաժիշտ, իր երգերը կատարում է ուկրաիներեն և ռուսերեն։
Մանկությունը և պատանեկությունը
Ալեքսանդր Յարմակը ծնվել է Բորիսպոլ քաղաքում 1991 թվականի հոկտեմբերի 24-ին։ Դպրոցից հետո ընդունվել է Ազգային ավիացիոն համալսարանի՝ թռչող ապարատների ֆալուլտետ, որտեղ էլ սկսել է խաղալ ՈՒԱՀ-ի «Сборная НАУ» թիմում և նրանց հետ հասել Ուկրանիայի բարձրագույն լիգայի ֆինալ ։
Ազատ կարիերա
2011 թվականին Յարմակը տեղադրում է ՎԿ-ում և ՅուԹյուբ-ում իր առաջին երգը՝ «Пидарасия»-ն, որը մի քանի ամիս անց հավաքում է ավելի քան մեկ միլիոն դիտում ։ 2012 թվականին Յարմակը ներկայացնում է իր դեբյուտային սոլո ալբոմը՝ «ЯсЮТуба»-ն։ 2013 թվականին երաժիշտը նկարահանվել է «Как закалялся стайл» ֆիլմում, որտեղ եղել է գլխավոր դերում։ Դրանից հետո նույն տարում աջակցել է բողոքի ցույցերին Պավլիչենկոի իրավունքների պաշտպանության համար և այդ առիթով գրել է «Свободу честным»-ը։ 2014 թվականի փետրվարի սկզբին Եվրոմայդանում կատարված ողբերգական դեպքից մի քանի շաբաթ առաջ Յարմակը և TOF-ը հեռարձակում են «22» երգը և տեսահոլովակը, որը հավաքված էր Եվրոմայդանի տեսաքարտերի դեպքերից (հետագայում երգը սկսեցին համարել Եվրոմայդանի  ոչ պաշտոնական հիմն)։ Տեքստում ներկայացվում է ՈՒկրաինան որպես՝ գեղեցիկ և տանջված աղջիկ, ով ծնկի չի իջնում ոչ մեկի առաջ։ «22»-ի ելքը միանշանակ չի ընդունվում։ The Flow պորտալը նշում է, որ Յարմակը հանդիսացավ միակ արտիստը ով այնպիսի երգ գրեց, որ պարզապես անհրաժեշտ էր լսել ։ Երգի մասին նշվել է նաև Մարկո Ռուդնևիչի  և Իվան Մալկովիչի` Մայդանի մասին «Я из небесной сотни» գրքում։ 2015 թվականին ներկայացրել է իր երրորդ սոլո ստուդիական ալբոմը՝ «Made in UA» -ը։ 2017 թվականի ապրիլին թողարկում է չորրորդ ալբոմը՝ «Restart»-ը, որը բաղկացած էր 16 երգից, այդ թվում առաջին ուկրաինալեզու երգը, որը դուետ էր Օլգա Չերնիշևայի հետ ։
«Պողպատե կարկուտ»
2013 թվականի նոյեմբերի 15-ին հիմնադրվել է «Стольный Град» խումբը, որի կազմի մեջ էին Ֆիրը, Միխայիլ Ինշին (Միխալիչ), Tof-ը, Marty-ն և Гига-ն, 2014 թվականին խումբը թողարկել է իր դեբյուտային ալբոմը՝ «Город свободы» անվանումով ։ 2015 թվականին Յարմակը և իր խմբի անդամները ձայնագրում են երկրորդ ալբոմը՝ «Пока районы не спят» : 2017 թվականի սկզբին խումբը բաժանվեց ։
Անձնական կյանք
2016 թվականի հուլիսին ամուսնացել է մոդել Աննա Շումյացկոյի հետ, ում հետ միչև ամուսնանալը հանդիպել է մի քանի տարի ։ 2019 թվականի հունիսի 15-ին դուստր է ունեցել։
Գրախոսականներ
The Flow երաժշտական կայքի խմբագիրը` Անդրեյ Նեդաշկովսկին նշում է, որ «Город свободы» ալբոմում զգալի է Յարմակի երաժշտության տարբերությունը այլ ուկրաինացի ռեփ-աստղերից, Յարմակը շեշտը դնում է տեղական լսարանի հետ աշխատանքի վրա, այդ ամենը անվանելով «ուկրայինացիների երաժշտությամբ և ուկրայինացիների համար»։
Խմբի երկրորդ ալբոմը ըստ Նեդաշկովսկու դա երիտասարդ մարդկանց տեխնիկական ռեփ կատարող է, որոնք հոգնել են իրենց երկրում տեղի ունեցող կռիվներից և ռեփից, այն կենտրոնացնում է ինքնակործանման վրա, այդ ալբոմի վերջին երգը իրենից բալլադ է ներկայացնում։
Յարմակը իր լավագույն ալբոմն է համարում «Restart»-ը ։
Մրցանակներ
2013 թվականին «Сердце пацана» երգը Յութուբում՝ ռուսալեզու կատարողների շրջանում դիտումների թվով դարձել է առաջատար, իսկ ըստ պորտալի «Новый Рэп»-ը հաղթում է «Видео года» նոմինացիայում, իսկ «Restart» ալբոմը, որը թողարկվել է 2017 թվականին, թողարկումից անմիջապես հետո զբաղեցնում է առաջին տեղը iTunes-ում, անկախ ուկրանիական ժանրից։
2015 թվականին ՎԿ սոցցանցի ներկայացուցիչները կազմեցին ուկրանիացի հայտնի արտիստների ցանկ, որտեղ Յարմակը հայտնվեց երկու անգամ. առաջին անգամ սոլո և յոթերորդ անգամ «Стольный Град» խմբի կազմում։ Նույն տարում Յարմակը ընդգրկվել է Forbes-ի կողմից կազմած ՈՒկրանիայի ամենահայտնի աստղերի ցանկում, որտեղ զբաղեցնում է 8-րդ հորիզոնականը ։
Արտաքին հղումներ
Կատեգորիա:Հոկտեմբերի 24 ծնունդներ Կատեգորիա:1991 ծնունդներ Կատեգորիա:Անձինք այբբենական կարգով Կատեգորիա:Երաժիշտներ այբբենական կարգով Կատեգորիա:Ուկրաինացի երգիչներ Կատեգորիա:Ուկրաինացի դերասաններ Կատեգորիա:Ուկրաինացի երաժիշտներ
Սիմբո
Սիմբո, կղզի Սողոմոնյան կղզիներում՝ Արևմտյան Նահանգում։ Վաղ եվրոպացիներին հայտնի էր որպես Էդդիսթոն կղզի ։ Սիմբոն իրականում երկու կղզի է, փոքրը կոչվում է Նուսա Սիմբո, որը մեծ կղզուց բաժանվում է աղի ծովալճով։ Կազիները հավաքական տեղական անվանումը Մանդեգուգուսու է, մինչդեռ Սողոմոնյան կղզու մնացած մասում հայտնի է որպես Սիմբո ։ Կղզում գոյություն ունի ակտիվ հրաբուխ՝ Օվեոն, ինչպես նաև որոշ աղի ծովալճեր և քաղցրահամ լճեր։
2007 թվականի ապրիլի 2-ին Սիմբոյում տեղի է ունեցել մեծ երկրաշարժ և ցունամի, որն այսօր հայտնի է 2007 թվականի Սողոմոնյան կղզիների երկրաշարժ անվամբ։ 12 մետրանոց ցունամին ավերել է կղզու հյուսիսային մասի երկու գյուղ և սպանել 10 մարդու։
Ծանոթագրություններ
Կատեգորիա:Սողոմոնյան Կղզիներ
Կոյգորոդսկի շրջան
Կոյգորոդսկի շրջան (Койгородский район, Койгорт район), մունիցիպալ շրջան Ռուսաստանի Դաշնության Կոմի Հանրապետությունում։
Աշխարհագրություն
Շրջանի տարածքի մակերեսը կազմում է 10416 կմ²։
Բնակչություն
2012 թվականի մարդահամարի արդյունքներով շրջանում բնակվում էր 8244 մարդ։ Բնակչության խտությունը կազմում էր 0,79 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Լոուրենս Ֆիշբորն
Լոուրենս Ջոն Ֆիշբորն III (Laurence John Fishburne III, ), ամերիկացի դերասան, ռեժիսոր, սցենարիստ և պրոդյուսեր։
Կենսագրություն
Լուորենս Ֆիշբորնի հարազատ հայրը եղել է ոստիկանական սպա, մայրը դասավանդել է դպրոցում։ Ծնողները բաժանվել են, երբ իրենց որդին դեռ շատ փոքր է եղել։ Լարրին և մայրը տեղափոխվել են Բրուքլին, որն էլ հենց Լոուրենսը համարում է իր հայրենի քաղաքը։ Ռրիտասարդ Ֆիշբորնի տաղանդը նկաըում է իր խորթ հայրը, ով անգլերենի լեզվի դասախոս էր։ Նրա խորհրդով Լարրիին դերասանական ստուդիա են տարել և նա մի քանի տարի հաճախել է տարբեր թատրոններ։
Երիտասարդ Ֆիշբորն իր առաջին դերը թատրոնում խաղացել է 1975 թվականին։ Նա ստացել էր փոքրիկ տղայի դեր, ով դառնում է իր ամենասիրելի բասկետբոլիստի սպանության վկան` Ջոզեֆ Մեդյուկի «Ցորենը, կոմսը և ես» դրամայում։